විජයදාසගේ ඉල්ලීම ගැන ඉදිරි පියවර සාකච්ඡාවට අධිකරණ සේවා සංගමය රැස්වෙයි
සිය සංගමයේ සභාපතිවරයා සහ ලේකම්වරයා පාර්ලිමේන්තු ආචාරධර්ම හා වරප්රසාද පිළිබඳ කාරක සභාවට කැඳවන ලෙසට පසුගිය 25 වැනිදා අධිකරණ අමාත්යවරයා විසින් කථානායකවරයාගෙන් ලිඛිතව කර ඇති ඉල්ලීම සම්බන්ධයෙන් ගතයුතු ඉදිරි ක්රියාමාර්ග පිළිබඳ සාකච්ඡා කිරීමට කැඳවා තිබූ ශ්රී ලංකා අධිකරණ සේවා සංගමයේ මහ සභා රැස්වීමක් ඊයේ 30දා පෙරවරුවේ කොළඹ දිසා අධිකරණයේදී පැවැත්විණි පුරා පැය තුනකට ආසන්න කාලයක් පැවැති එම මහ සභා රැස්වීමට එම සංගමය නියෝජනය කරන දිවයින පුරා පිහිටි දිසා අධිකරණවල හා මහෙස්ත්රාත් අධිකරණවල රාජකාරි කරන දිසා විනිසුරුවරුන් හා මහෙස්ත්රාත්වරු 250කට ආසන්න පිරිසක් සහභාගි වී තිබේ පාර්ලිමේන්තුවේ පැවැති විවාදයක් අතරතුරදී අධිකරණ අමාත්යවරයා විසින් අධිකරණ පද්ධතිය විවේචනය කරමින් සිදුකරන ලද ප්රකාශයක් පිළිබඳව පසුගිය 24 වැනිදා ශ්රී ලංකා අධිකරණ සේවා සංගමයේ සභාපති කෑගල්ල දිසා විනිසුරු රුවන් දිසානායක මහතාගේ හා එම සංගමයේ මහ ලේකම් ගාල්ල මහෙස්ත්රාත් ඉසුරු නෙත්තිකුමාරගේ මහතාගේ අත්සනින් නිවේදනයක් නිකුත් කොට තිබිණි සමස්ත අධිකරණ පද්ධතියටම බලපෑම් වන පරිදි අධිකරණ අමාත්යවරයා එම විවේචනයන් අසත්යයෙන් සත්ය වෙන් කර නොගෙන සිදුකර ඇති බවත් දේශපාලන වශයෙන් තමන්ගේ පැවැත්ම අභියෝගයට ලක්කළ නඩුකරයන්වලදී අධිකරණ විසින් නීතියට අනුකූලව නිකුත් කළ තීන්දු හා නියෝගවලින් අතෘප්තියට පත්වීම මතම සැලසුම්සහගතව කරන ලද බවක් දක්නට ලැබනේනේ යැයි ශ්රි ලංකා අධිකරණ සංගමය එකී නිවේදනය මගින් පෙන්වා දී තිබිණි කෙසේ නමුත් ශ්රී ලංකා අධිකරණ සේවා සංගමය නිකුත් කළ දිනට පසුදිනම එනම් ජුනි 25 වැනිදා ලිඛිතව කථානායකවරයා වෙත ලිපියක් යොමු කළ අධිකරණ අමාත්යවරයා එකී නිවේදනය නිකුත් කළ ශ්රී ලංකා අධිකරණ සංගමයේ සභාපති දිසාවිනිසුරු රුවන් දිසානායක මහතා හා මහෙස්ත්රාත් ඉසුරු නෙත්තිකුමාරගේ මහතා පාර්ලිමේන්තු ආචාරධර්ම හා වරප්රසාද පිළිබඳ කාරක සභාවට කැඳවන ලෙසට කථානායකවරයාගෙන් ඉල්ලීමක් කොට තිබිණි සිය සංගමයේ සභාපතිවරයා හා ලේකම්වරයා පසුගිය 24 වැනිදා නිකුත් කර ඇති නිවේදනයට අත්සන් තබා ඇත්තේ ඔවුන් දෙදෙනා පෞද්ගලික මතයකට නොවන බැවින් ඔවුන් දෙදෙනාට එරෙහිව පැනනඟින ඕනෑම කටයුත්තකදී සියලු සාමාජිකයන් ඔවුන් වෙනුවෙන් පෙනී සිටීමට ද එම රැස්වීමේදී තීරණය කර තිබේඒජේඒ අබේනායක